અમદાવાદ: છેલ્લા આઠ-દસ દિવસથી અમદાવાદ સહિત રાજ્યભરમાં ગરમીનું તીવ્ર મોજું ફરી વળ્યું છે. ૪૪ ડિગ્રીથી વધુ એવી કાળઝાળ ગરમી પડતી હોઇ ખાસ કરીને બાળકો અને વૃદ્ધોની હાલત કફોડી થઇ ગઇ છે. વેકેશનમાં હરવા-ફરવાનો આનંદ માણવાના બદલે ભૂલકાંઓને ઘરમાં ગોંધાઇ રહેવાની ફરજ પડી રહી છે. મોડી સાંજે પણ ગરમ પવનના કારણે વાતાવરણ શુષ્ક બને છે. જોકે કમસે કમ અમદાવાદીઓએ હજુ આગામી ર૦ મે સુધી ભીષણ ગરમીને સહન કરવી પડશે.